Борис Младенов-Young
Почивах в лятна вечер на балкона…

chitanka.info

Почивах в лятна вечер на балкона.

Едва поемах въздуха горещ.

От три страни стените на бетона,

ме пареха като същинска пещ.

Край мен, наблизо, в градската ручава

щурче засвири с весело гласче

мелодия, що спомени навява

за детството, за мирис на поле.

Не можех да повярвам. Бях потресен.

Задрямал ли съм? И нима сънувам?!

Разтърсих се и в слух превърнат цял,

разнежен, трогнат… в звуците унесен

сълза пролях. Ах, още се вълнувам!

Не съм в таз градска „джунгла“ подивял!!!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.